燕銜柏行
作者：周紫芝
朝代：宋

paragraphs: 雙燕何時來瀚海，寄巢脩椽巢不改。
春深巢稳初養雛，雙雛引頸仰哺呼。
雄將雌出雙雛孤，雛危墮地聲呱呱。
雌隨雄歸見雛泣，主人將雛納其室。
雙雛脫死翅欲開，玄衣素臆去復來。
明年主人開壽燕，畫鼓停撾歌舞遍。
雙雛傍席爭回旋，共銜青柏置樽前。
口不能言對以臆，再拜壽君如柏年。